
ΤΕΥΧΟΣ ΔΕΥΤΕΡΟ 


Αρ. Φύλλου 712 


11 Ιουνίου 2002 


ΑΠΟΦΑΣΕΙ Σ 

Αριθ. 3418/07/2002 

Μέτρα και όροι για τις λιμενικές εγκαταστάσεις παραλα¬ 
βής αποβλήτων που παράγονται στα πλοία και κατα¬ 
λοίπων φορτίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 

ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου δεύτερου του Ν. 2077/1992 
«Κύρωση Συνθήκης για την Ευρ. Ένωση....» (ΑΊ36) καιτις 
διατάξεις του άρθρου 2 (παρ. 1ζκαι2) του Ν. 1338/1983 
«Εφαρμογή του Κοινοτικού Δικαίου» (Α' 34) όπως τροπο¬ 
ποιήθηκε με το άρθρο 6 του Ν. 1440/1984 «Συμμετοχή της 
Ελλάδας στο κεφάλαιο, στα αποθεματικά και στις προ¬ 
βλέψεις της Ευρ. Τράπεζας Επενδύσεων κ.λπ.» (Α' 70) και 
του άρθρου 65του Ν. 1892/1990 (ΑΊ01). 

2. Τις διατάξεις των άρθρων 23 (παρ. 1) και 24 του Ν. 
1558/1985 «Κυβέρνηση και Κυβερνητικά όργανα» (Α' 
137). 

3. Τις διατάξεις των άρθρων 1,4,5 και 9 του Ν. 743/1977 
(Α' 319) όπως κωδικοποιήθηκε με το ΠΔ 55/98 «Προστα¬ 
σία του θαλάσσιου περιβάλλοντος» (Α' 58). 

4. Τις διατάξεις του Ν. 1269/1982 «Κύρωση της ΔΣ ΜΑΒ- 
ΡΟΕ 73/78 - πρόληψη της ρύπανσης της θάλασσας από 
πλοία 1973 και του Πρωτοκόλλου 1978» (Α'89). 

5. Τις διατάξεις του άρθρου 12 του Ν. 1650/1986 «Για 
την προστασία του περιβάλλοντος» (Α' 160). 

6. Τις διατάξεις του Ν. 2218/1994 «Ίδρυση νομαρχιακής 
αυτοδιοίκησης, τροποποίηση διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις» (Α'90) όπως συμπληρώθηκε με το Ν. 2240/1994 «Συ¬ 
μπλήρωση διατάξεων για τη Νομαρχιακή Αυτοδιοίκηση 
κ.α» (Α' 153). 

7. Τις διατάξεις της 69269/5387/1990 Κοινής Υπουργι¬ 
κής Απόφασης «Κατάταξη έργων και δραστηριοτήτων σε 
κατηγορίες περιεχόμενο μελέτης περιβαλλοντικών επι¬ 
πτώσεων (ΜΠΕ), καθορισμός περιεχομένου ειδικών περι¬ 
βαλλοντικών μελετών (ΕΜΠ) και λοιπές διατάξεις, σύμ¬ 
φωνα με το Ν. 1650/86» (Β' 678). 


8. Την 69728/824/1996 Κοινή Υπουργική Απόφαση «Μέ¬ 
τρα και όροι για τη διαχείριση στερεών αποβλήτων» (Β' 
358). 

9. ΤηνΟικ. 98012/2001/1996 Κοινή Υπουργική Απόφαση 
«Καθορισμός μέτρων και όρων για τη διαχείριση των χρη¬ 
σιμοποιημένων ορυκτελαίων» (Β' 40). 

10. Την 113944/1997 Κοινή Υπουργική Απόφαση «Εθνι¬ 

κός σχεδιασμός διαχείρισης αποβλήτων» (Β' 1016) όπως 
συμπληρώθηκε με την 14312/1302/2000 κοινή Υπουργική 
απόφαση «Συμπλήρωση καιεξειδίκευσητης 113944/1997 
ΚΥΑ.» (Β' 723). 

11. Την 114218/1997 Κοινή Υπουργική Απόφαση «Κα¬ 
τάρτιση πλαισίου τεχνικών προδιαγραφών και γενικών 
προγραμμάτων διαχείρισης στερεών αποβλήτων» (Β' 
1016). 

12. Την Οικ. 19396/1546/1997 Κοινή Υπουργική Απόφα¬ 
ση «Μέτρα και όροι για τη διαχείριση των επικινδύνων 
αποβλήτων» (Β' 604). 

13. Την οδηγία 2000/59/ΕΚ του Ευρωπαϊκού Κοινοβου¬ 
λίου και του Συμβουλίου της 27ης Νοεμβρίου 2000 σχετι¬ 
κά με τις λιμενικές εγκαταστάσεις παραλαβής αποβλήτων 
πλοίου και καταλοίπων φορτίου που δημοσιεύθηκε στην 
Επίσημη Εφημερίδα των Ευρωπαϊκών Κοινοτήτων 01332 
της 28.12.2000. 

14. Τις διατάξεις των παρ. 1 και2του άρθρου 28 του Ν. 
2738/99 «Συλλογικές διαπραγματεύσεις στη Δημόσια Δι¬ 
οίκηση μονιμοποιήσεις συμβασιούχων αορίστου χρόνου 
και άλλες διατάξεις» όπως αυτές συμπληρώθηκαν με τις 
όμοιες της παρ. 11 του άρθρου 11 του Ν.2839/2000 «Ρυθ¬ 
μίσεις θεμάτων του Υπουργείου Εσωτερικών Δημόσιας 
Διοίκησης και Αποκέντρωσης και άλλες διατάξεις» (Α' 
196). 

15. Τις διατάξεις του άρθρου 29 Α του Ν. 1558/1985 
(ΑΊ37) «Κυβέρνηση και Κυβερνητικά όργανα» (Α' 137) 
όπως αυτό συμπληρώθηκε με το άρθρο 27 του Ν. 
2081/1992 (Α' 154) και αντικαταστάθηκε με το άρθρο 1 
(παρ. 2α) του Ν. 2469/1997 (Α' 38). 

16. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης». 

17. Την 1100383/1330/Α0006/31.10.2001 Απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς» (Β' 1485). 

18. Την ΔΙΔΚ/Φ.1/2/22875/30.10.2001 Κοινή Απόφαση 
του Πρωθυπουργού καιτου Υπουργού Εσωτερικών, Δημ. 
Διοίκησης και Αποκέντρωσης «Ανάθεση αρμοδιοτήτων 
στους Υφυπουργούς Εσωτερικών, Δημ. Διοίκησης και 
Αποκέντρωσης» (Β' 1480). 

19. Την Υ6/31.10.2001 Κοινή Απόφαση του Πρωθυ¬ 
πουργού και της Υπουργού Περιβάλλοντος Χωροταξίας 
και Δημ. Έργων «Ανάθεση αρμοδιοτήτων στους Υφυ¬ 
πουργούς Περιβάλλοντος Χωροταξίας και Δημ. Έργων» 
(Β' 1484). 

20. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 
Σκοπός 

Με την παρούσα απόφαση αποσκοπείται η συμμόρφω¬ 
ση με την οδηγία 2000/59/ΕΚ του Συμβουλίου της 27ης 
Νοεμβρίου 2000 των Ευρωπαϊκών Κοινοτήτων «σχετικά 
με τις λιμενικές εγκαταστάσεις παραλαβής αποβλήτων 
που παράγονται στα πλοία και καταλοίπων φορτίου που 
έχει δημοσιευθεί στην Επίσημη Εφημερίδα των Ευρ. Κοι¬ 
νοτήτων (I 332/81/28.12.2000)» ώστε να περιορισθεί η 
απόρριψη στη θάλασσα και ιδίως η παράνομη απόρριψη 
αποβλήτων που παράγονται στα πλοία και καταλοίπων 
φορτίου από πλοία που χρησιμοποιούν τους λιμένες της 
Κοινότητας, με τη βελτίωση της διάθεσης και της χρήσης 
λιμενικών εγκαταστάσεων παραλαβής αποβλήτων που 
παράγονται στα πλοία και καταλοίπων φορτίου, ώστε να 
ενισχυθεί η προστασία του θαλάσσιου περιβάλλοντος. 

Άρθρο 2 
Ορισμοί 

Για τους σκοπούς της απόφασης αυτής νοούνται ως: 
(α) «πλοίο»: το σκάφος κάθε τύπου που δραστηριοποι¬ 
είται στο θαλάσσιο περιβάλλον, συμπεριλαμβανομένων 
των υδροπτέρυγων, των αερολισθαινόντων σκαφών, των 
καταδυομένων και των πλωτών ναυπηγημάτων, 

(β) «σύμβαση ΜΑΒΡΟΙ73/78»: η διεθνής σύμβαση για 
την αποφυγή ρύπανσης της θαλάσσης από πλοία, 1973, 
όπως τροποποιήθηκε με το σχετικό προς αυτή πρωτό¬ 
κολλο του έτους 1978, και όπως ισχύει κατά την ημερο¬ 
μηνία έκδοσης της παρούσας οδηγίας, 

(γ) «απόβλητα που παράγονται στα πλοία»: όλα τα από¬ 
βλητα, συμπεριλαμβανομένων των λυμάτων, και κατάλοι¬ 
πα πλην των καταλοίπων φορτίου, τα οποία παράγονται 
κατά τη λειτουργία ενός πλοίου και εμπίπτουν στο πεδίο 
εφαρμογής των Παραρτημάτων I, IV και V της σύμβασης 
ΜΑΒΡΟΕ 73/78, καθώς και τα συνδεόμενα με το φορτίο 
απορρίμματα, όπως ορίζονται στις οδηγίες για την εφαρ¬ 
μογή του Παραρτήματος V της σύμβασης ΜΑΒΡΟΙ 
73/78, 

(δ) «κατάλοιπα φορτίου»: τα υπολείμματα οποιοσδήπο¬ 
τε υλικού του φορτίου, που παραμένουν επί του πλοίου 
στους χώρους ή στις δεξαμενές φορτίου μετά την περά- 
τωση των διαδικασιών εκφόρτωσης και των εργασιών κα¬ 
θαρισμού, συμπεριλαμβανομένωντων υπερχειλίσεων και 
των διαρροών κατά τη φόρτωση/ εκφόρτωση, 

(ε) «λιμενικές εγκαταστάσεις παραλαβής»: κάθε σταθε¬ 
ρή, πλωτή ή κινητή εγκατάσταση που είναι ικανή να δέχε¬ 
ται απόβλητα που παράγονται στα πλοία ή κατάλοιπα 
φορτίου, 


(στ) «αλιευτικό σκάφος»: κάθε πλοίο που είναι εξοπλι¬ 
σμένο ή χρησιμοποιείται εμπορικά για την αλίευση ψα¬ 
ριών ή άλλων έμβιων ενάλιων πόρων, 

(ζ) «σκάφος αναψυχής»: κάθε τύπος πλοίου που χρη¬ 
σιμοποιείται για αθλητικούς ή ψυχαγωγικούς σκοπούς, 
ανεξάρτητα από το μέσο πρόωσής του, 

(η) «λιμένας»: θέση ή γεωγραφική περιοχή που δημι- 
ουργείται από βελτιωτικά έργα και εγκαταστάσεις ώστε να 
επιτρέπει, κυρίως, την υποδοχή πλοίων, συμπεριλαμβανο- 
μένωντων αλιευτικών σκαφών και των σκαφών αναψυχής. 

(θ) «φορέας διαχείρισης λιμένων»: οποιοσδήποτε φο¬ 
ρέας διαχειρίζεται τους λιμένες της περιοχής αρμοδιότη- 
τάς του (π.χ. Οργανισμοί Λιμένων ΑΈ, Λιμενικά Ταμεία, 
Νομαρχιακά Λιμενικά Ταμεία, Δημοτικά Λιμενικά Ταμεία, 
Ο.Τ.Α, Ελληνικά Τουριστικά Ακίνητα ΑΈ, Ιδιωτικές Επιχει¬ 
ρήσεις) . Στον όρο αυτό συμπεριλαμβάνονται και οι πάσης 
φύσεως επιχειρήσεις που διαθέτουν ιδιωτικές παράκτιες 
εγκαταστάσεις στις οποίες καταπλέουν πλοία στα οποία 
εφαρμόζεται η απόφαση αυτή. 

Οι μικροί λιμένες (π.χ. αλιευτικά καταφύγια, αγκυροβό¬ 
λια - καταφύγια τουριστικών σκαφών κάθε μορφής κ.λπ.) 
που δεν διαθέτουν φορέα διαχείρισης λιμένα, για τους 
σκοπούς της απόφασης αυτής, υπάγονται στον πλησιέ- 
στερο φορέα διαχείρισης λιμένα της περιοχής των που εί¬ 
ναι απαραίτητα Ο.Τ.Α ή Δημοτικό Λιμενικό Ταμείο ή Ορ¬ 
γανισμός Λιμένα ή Ανώνυμος Εταιρεία. 

Τα «απόβλητα που παράγονται στα πλοία» και τα «κα¬ 
τάλοιπα φορτίου», όπως ορίζονται στα εδάφια (γ) και (δ), 
θεωρούνται και αναφέρονταιπαρακάτω ως απόβλητα κα¬ 
τά την έννοια του άρθρου 1 εδάφιο (α) της οδηγίας 
75/442/ΕΟΚτου Συμβουλίου, της 15ης Ιουλίου 1975, πε¬ 
ρί αποβλήτων. 1 

Άρθρο 3 

Πεδίο εφαρμογής 
Η απόφαση αυτή εφαρμόζεται: 

(α) σε όλα τα πλοία, συμπεριλαμβανομένων των αλιευ¬ 
τικών σκαφών και των σκαφών αναψυχής, ανεξαρτήτως 
της σημαίας που φέρουν, τα οποία καταπλέουν ή λειτουρ¬ 
γούν σε ελληνικό λιμένα, πλην των πολεμικών πλοίων ή 
βοηθητικών σκαφών ή άλλων πλοίων που ανήκουν στο 
κράτος ή που τα εκμεταλλεύεται το κράτος και χρη¬ 
σιμοποιούνται προς το παρόν αποκλειστικά για κυβερνη¬ 
τική μη εμπορική υπηρεσία, και 
(β) σε όλους τους ελληνικούς λιμένες, στους οποίους 
συνήθως καταπλέουν πλοία που εμπίπτουν στο πεδίο 
εφαρμογής του εδαφίου (α). 

Τα πλοία, του εδαφίου (α) του άρθρου αυτού, τα οποία 
εξαιρούνται από το πεδίο εφαρμογής της απόφασης αυ¬ 
τής παραδίδουν τα απόβλητα που παράγονται στα πλοία 
αυτά και τα κατάλοιπα φορτίου κατά τρόπο σύμφωνο με 
την απόφαση αυτή, στο βαθμό που αυτό είναι λογικό και 
εφικτό. 

Άρθρο 4 

Λιμενικές εγκαταστάσεις παραλαβής 

1. Οι φορείς διαχείρισης λιμένων εξασφαλίζουν τη διάθε¬ 
ση λιμενικών εγκαταστάσεων παραλαβής, καταλλήλων 
να καλύψουντις ανάγκες των πλοίων που χρησιμοποιούν 

1 ΕΕ ί 194 της 25.7.1975, σ. 39. Οδηγία που τροποποιήθηκε τε¬ 
λευταία από την απόφαση της Επιτροπής 96/350/ΕΚ (ΕΕ ί 135 
της 6.6.1996, σ. 32) 

συνήθως τον λιμένα, χωρίς να γίνονται αιτία αδικαιολόγη¬ 
της καθυστέρησης των πλοίων. 

2. Προς επίτευξη της καταλληλότητας, οι εγκαταστά¬ 
σεις παραλαβής πρέπει να είναι ικανές να δεχθούν τις κα¬ 
τηγορίες και τις ποσότητες των αποβλήτων που παράγο- 
νται στα πλοία και καταλοίπων φορτίου που προέρχονται 
από πλοία τα οποία χρησιμοποιούν συνήθως τον λιμένα, 
λαμβάνοντας υπόψη τις λειτουργικές ανάγκες των χρη¬ 
στών του λιμένα, το μέγεθος και τη γεωγραφική θέση του 
λιμένα, τους τύπους των πλοίων που καταπλέουν σε αυ¬ 
τόν και τις εξαιρέσεις που προβλέπονται στο άρθρο 9. 

3. Με τις διαδικασίες που έχουν συμφωνηθεί στο πλαί¬ 
σιο του Διεθνούς Ναυτιλιακού Οργανισμού (ΙΜΟ), γνω¬ 
στοποιούνται στην Γενική Γραμματεία Λιμένων και Λιμενι¬ 
κής Πολιτικής του Υπουργείου Εμπορικής Ναυτιλίας, τυ¬ 
χόν καταγγελλίες ανεπάρκειας των λιμενικών 
εγκαταστάσεων παραλαβής. 

Άρθρο 5 

Σχέδια παραλαβής και διαχείρισης αποβλήτων 

1. Για την παραλαβή και διαχείριση των αποβλήτων από 
τις ως άνω λιμενικές εγκαταστάσεις καταρτίζεται και 
εφαρμόζεται κατάλληλο σχέδιο, με γνώμονα τις απαιτή¬ 
σεις των άρθρων 4, 6, 7, 10 και 12. Στο παραπάνω σχέδιο 
παραλαβής και διαχείρισης αποβλήτων το οποίο ονομά¬ 
ζεται, στο εξής, χάριν συντομίας, «σχέδιο», θα περιγρά- 
φονται υποχρεωτικώς όλες οι φάσεις παραλαβής μετα¬ 
φοράς, προσωρινής αποθήκευσης, πιθανής επεξεργα¬ 
σίας και οριστικής νόμιμης διάθεσης των παραγόμενων 
αποβλήτων στα λιμάνια, με την τήρηση, φυσικά, της σχε¬ 
τικής τελωνειακής διαδικασίας, όπως αυτή ορίζεται από 
τις τελωνειακός διατάξεις (Παράρτημα I). 

2. Τα σχέδια που αναφέρονται στην παράγραφο 1, κα¬ 
ταρτίζονται και υποβάλλονται εντός τετραμήνου, από την 
ημερομηνία ισχύος της παρούσας Απόφασης, με ευθύνη 
των φορέων διαχείρισης λιμένων σε επίπεδο διαχείρισης 
αποβλήτων πλοίων σε ένα ή περισσότερους λιμένες, υπό 
την εποπτεία και το συντονισμό της οικείας Περιφέρειας 
η οποία για τον σκοπό αυτό συνεργάζεται με τους αρμό¬ 
διους Οργανισμούς Τοπικής Αυτοδιοίκησης Α' και Β' Βαθ¬ 
μού και προσδιορίζεται για κάθε επί μέρους λιμένα ποιες 
εγκαταστάσεις παραλαβής είναι απαραίτητες και ποιες 
είναι διαθέσιμες. 

3. Η κάθε Περιφέρεια σε συνεργασία με την αρμόδια 
Νομαρχιακή Αυτοδιοίκηση εγκρίνειτο σχέδιο παραλαβής 
και διαχείρισης αποβλήτων, μετά τη σύμφωνη γνώμη της 
Γενικής Γραμματείας Λιμένων και Λιμενικής Πολιτικής του 
Υπουργείου Εμπορικής Ναυτιλίας, για την περιοχή αρμο- 
διότητάςτης. Επιπλέονη κάθε Περιφέρεια παρακολουθεί 
την εφαρμογή του εν λόγω σχεδίου, επανεκτιμά την από¬ 
δοσή του τουλάχιστον ανά τριετία και κάθε φορά μετά 
από σημαντικές αλλαγές στη λειτουργία του λιμένα. 

4. Τα σχέδια παραλαβής και διαχείρισης αποβλήτων 
των λιμένων αποτελούν αναπόσπαστο μέρος του Κανονι¬ 
σμού Λειτουργίας των. 

Άρθρο 6 
Κοινοποίηση 

1. Οι πλοίαρχοι των πλοίων, πλην των αλιευτικών σκα¬ 
φών και των σκαφών αναψυχής με άδεια μεταφοράς 12 
επιβατών το πολύ, οι οποίοι πρόκειται να καταπλεύσουν 
σε ελληνικό λιμένα, συμπληρώνουν επιμελώς το έντυπο 


του Παραρτήματος II και κοινοποιούντο στοιχεία που πε- 
ριέχονται σε αυτό στον φορέα διαχείρισης λιμένα που θα 
καταπλεύσει το πλοίο, τον φορέα εκμετάλλευσης των λι¬ 
μενικών εγκαταστάσεων παραλαβής, εάν δεν είναι ο ίδιος 
με τον φορέα διαχείρισης λιμένα και την αρμοδία Λιμενι¬ 
κή Αρχή: 

(α) τουλάχιστον 24 ώρες πριν από την άφιξη, εάν είναι 
γνωστός ο λιμένας κατάπλου, ή 

(β) μόλις γίνει γνωστός ο λιμένας κατάπλου, εάν η πλη¬ 
ροφορία αυτή είναι διαθέσιμη σε λιγότερες από 24 ώρες 
πριν από την άφιξη, ή 

(γ) το αργότερο κατά την αναχώρηση από τον προη¬ 
γούμενο λιμένα, εάν η διάρκεια του ταξιδιού είναι μικρό¬ 
τερη από 24 ώρες. 

2. Τα στοιχεία που αναφέρονται στην παράγραφο 1 φυ¬ 
λάσσονται στο πλοίο τουλάχιστον έως τον επόμενο λιμέ¬ 
να κατάπλου καιτίθενται στη διάθεση των αρχώντων κρα¬ 
τών μελών, εφόσον τα ζητήσουν. 

Άρθρο 7 

Παράδοση των αποβλήτων που παράγονται στα πλοία 

1. Οι πλοίαρχοι των πλοίων που καταπλέουν σε ελληνι¬ 
κό λιμένα, πριν αποπλεύσουν από το λιμένα, παραδίδουν 
όλα τα απόβλητα που παράγονται στα πλοία σε λιμενικές 
εγκαταστάσεις παραλαβής. 

2. Ανεξάρτητα από τα προβλεπόμενα στην παράγραφο 
1, ένα πλοίο μπορεί να αποπλεύσει για τον επόμενο λιμέ¬ 
να κατάπλου χωρίς να έχειπαραδώσειτα παραπάνω από¬ 
βλητό, εάν, με βάση τα στοιχεία που παρέχονται στην αρ¬ 
μόδια Λιμενική Αρχή, σύμφωνα με το άρθρο 6 και το Πα¬ 
ράρτημα II, προκύπτει ότι το πλοίο διαθέτει επαρκή 
ικανότητα αποθήκευσης όλωντων αποβλήτων που παρά- 
γονται σ’ αυτό που έχουν συσσωρευθεί και θα συσσω- 
ρευθούν κατά το προγραμματισμένο ταξίδι του έως τον 
λιμένα παράδοσης. 

Εάν στον προβλεπόμενο λιμένα παράδοσης δεν διατί¬ 
θενται κατάλληλες εγκαταστάσεις, ή εάν ο λιμένας αυτός 
δεν είναι γνωστός, και ως εκ τούτου υπάρχει κίνδυνος τα 
παραπάνω απόβλητα να απορριφθούν στη θάλασσα, 
λαμβάνονται από την αρμόδια Λιμενική Αρχή όλα τα ανα¬ 
γκαία μέτρα για την πρόληψη της θαλάσσιας ρύπανσης 
απαιτώντας, εφόσον είναι αναγκαίο, από το πλοίο να τα 
παραδώσει πριν αποπλεύσει από τον λιμένα. 

3. Η παράγραφος 2 εφαρμόζεται με την επιφύλαξη αυ¬ 
στηρότερων απαιτήσεων παράδοσης για πλοία, οι οποίες 
έχουν θεσπιστεί σύμφωνα με το διεθνές δίκαιο. 

Άρθρο 8 

Τέλη για τα απόβλητα που παράγονται στα πλοία 

1. Οι φορείς διαχείρισης λιμένων μεριμνούν ώστε το κό¬ 
στος των λιμενικών εγκαταστάσεων παραλαβής αποβλή¬ 
των που παράγονται στα πλοία, συμπεριλαμβανομένης 
της επεξεργασίας και της τελικής διάθεσης των αποβλή¬ 
των, να καλύπτεται με την είσπραξη τέλους από τα πλοία. 
Το τέλος αυτό για κάθε λιμένα εγκρίνεται από τη Γενική 
Γ ραμματεία Λιμένων και Λιμενικής Πολιτικής του Υπουρ¬ 
γείου Εμπορικής Ναυτιλίας. 

2. Τα συστήματα κάλυψης του κόστους χρήσης των λι¬ 
μενικών εγκαταστάσεων παραλαβής πρέπει να μην παρέ¬ 
χουν κίνητρο στα πλοία να απορρίπτουν τα παραπάνω 
απόβλητα στη θάλασσα. Για το σκοπό αυτό, εφαρμόζο¬ 
νται οι ακόλουθες αρχές στα πλοία, πλην των αλιευτικών 

σκαφών και των σκαφών αναψυχής με άδεια μεταφοράς 
12 επιβατών το πολύ: 

(α) άλατα πλοίαπου καταπλέουν σε ελληνικό λιμένα συ¬ 
νεισφέρουν σημαντικά στο κόστος που αναφέρεται στην 
παράγραφο 1, ανεξαρτήτως του εάν χρησιμοποιούν τις 
εγκαταστάσεις ή όχι. Στις σχετικές ρυθμίσεις είναι δυνα¬ 
τόν να συγκαταλέγεται η ενσωμάτωση του τέλους στα λι¬ 
μενικά τέλη ή η επιβολή ιδιαίτερου σταθερού τέλους των 
παραπάνω αποβλήτων. Τα τέλη μπορούν να διαφοροποι¬ 
ούνται σε συνάρτηση, μεταξύ άλλων, με την κατηγορία, 
τον τύπο και το μέγεθος του πλοίου, 

(β) το μέρος του κόστους που δεν καλύπτεται, ενδεχο¬ 
μένως, από το τέλος που αναφέρεται στο εδάφιο (α), κα¬ 
λύπτεται με βάση τους τύπους και τις ποσότητες που πα- 
ραδίδονται πραγματικά, των αποβλήτων που παράγονται 
στα πλοία, 

(γ) επιτρέπεται η μείωση των τελών, εάν η περιβαλλο¬ 
ντική διαχείριση του πλοίου, ο σχεδιασμός, ο εξοπλισμός 
και η λειτουργία του είναι τέτοια ώστε ο πλοίαρχος να 
μπορεί να αποδείξει στους αρμόδιους φορείς διαχείρι¬ 
σης λιμένων ότι το πλοίο παράγει μειωμένες ποσότητες 
αποβλήτων. 

3. Τα αλιευτικά σκάφη και τα σκάφη αναψυχής με άδεια 
μεταφοράς 12 επιβατών το πολύ υποχρεούνται στην πα¬ 
ράδοση των αποβλήτων που παράγονται στα πλοία αυτά 
και στην καταβολή αναλόγου τέλους. 

4. Τα επιβαλλόμενα τέλη θα πρέπει να είναι δίκαια, να 
καθορίζονται με διαφάνεια, να μην εισάγουν διακρίσεις, 
και να αντιστοιχούν στο κόστος των εγκαταστάσεων και 
υπηρεσιών που προσφέρονται και, κατά περίπτωση, χρη¬ 
σιμοποιούνται. Το ύψος των τελών και η βάση υπολογι¬ 
σμού τους θα πρέπει να διευκρινίζονται στους χρήστες 
των λιμένων, από τους φορείς διαχείρισης, όταν ζητού¬ 
νται. 

Άρθρο 9 

Εξαιρέσεις 

1. Όταν πλοία εκτελούν προγραμματισμένα δρομολό¬ 
για με συχνούς και τακτικούς ελλιμενισμούς και εφόσον 
υπάρχουν επαρκείς αποδείξεις για την ύπαρξη δια¬ 
κανονισμού που εγγυάται την παράδοση των αποβλήτων 
που παράγονται στα πλοία και την καταβολή τελών σε λι¬ 
μένα που βρίσκεται επί της διαδρομής τους, οι φορείς 
διαχείρισης λιμένων ύστερα από γνωμοδότηση της ιε¬ 
ραρχικά αρχαιότερης Λιμενικής Αρχής σε λιμένα δικαιο¬ 
δοσίας της οποίας καταπλέουν τα πλοία κατά την εκτέλε¬ 
ση των δρομολογίων αυτών, μπορούν να τα απαλλάσ¬ 
σουν από τις υποχρεώσεις που απορρέουν από το άρθρο 
6, το άρθρο 7 παράγραφος 1 και το άρθρο 8. 

2. Οι φορείς διαχείρισης λιμένων ενημερώνουν την Γ ε¬ 
νική Γραμματεία Λιμένων και Λιμενικής Πολιτικής του 
Υπουργείου Εμπορικής Ναυτιλίας τουλάχιστον μία φορά 
κατ’ έτος για τις εξαιρέσεις που παραχωρούνται σύμφω¬ 
να με την παράγραφο 1, προκειμένου ενημερωθούν στην 
συνέχεια οι αρμόδιες Υπηρεσίες της Ε.Επιτροπής. 

Άρθρο 10 

Παράδοση των καταλοίπων φορτίου 

Οι πλοίαρχοι των πλοίων που καταπλέουν σε ελληνι¬ 
κούς λιμένες εξασφαλίζουν την παράδοση των καταλοί¬ 
πων φορτίου σε λιμενικές εγκαταστάσεις παραλαβής κα¬ 
τά τα προβλεπόμενα στη σύμβαση ΜΑΒΡΟΙ 73/78 (Ν. 


1269/82 (Α' 89) όπως ισχύει). Οιοδήποτε τέλος για την πα¬ 
ράδοση καταλοίπων φορτίου καταβάλλεται από τον χρή¬ 
στη της εγκατάστασης παραλαβής. 

Άρθρο 11 
Επιθεωρήσεις 

1. Τα κλιμάκια επιθεώρησης πλοίων των Λιμενικών Αρ¬ 
χών μεριμνούν ώστε όλα τα πλοία να μπορούν να υπόκει- 
νται σε επιθεώρηση για την εξακρίβωση της συμμόρφω¬ 
σής τους προς τα άρθρα 7 και 10, η δε συχνότητα των επι¬ 
θεωρήσεων αυτών να είναι επαρκής. 

2. Για επιθεωρήσεις που αφορούν πλοία πλην των αλι¬ 
ευτικών σκαφών και των σκαφών αναψυχής με άδεια με¬ 
ταφοράς 12 επιβατών το πολύ: 

(α) κατά την επιλογή πλοίων προς επιθεώρηση, δίδεται 
ιδιαίτερη προσοχή: 

• στα πλοία που δεν συμμορφούνται προς τις σχετικές 
με την κοινοποίηση απαιτήσεις του άρθρου 6, 

• στα πλοία για τα οποία, από την εξέταση των στοιχεί¬ 
ων που παρέχουν οι πλοίαρχοι σύμφωνα με το άρθρο 6, 
διαπιστώθηκαν ενδείξεις ότι αυτά δεν συμμορφούνται με 
την Απόφαση αυτή, 

(β) η επιθεώρηση αυτή μπορεί να διενεργείται στο πλαί¬ 
σιο της οδηγίας 95/21/ΕΚ (ΠΔ 88/97 (Α' 90)) όταν αυτή 
εφαρμόζεται, ανεξαρτήτως του πλαισίου των επιθεωρήσε¬ 
ων και θα εφαρμόζεται η απαίτηση, που ορίζεται στην ανω¬ 
τέρω οδηγία, για την επιθεώρηση του 25% των πλοίων, 

(γ) εάν η Λιμενική Αρχή δεν είναι ικανοποιημένη από τα 
αποτελέσματα αυτής της επιθεώρησης, μεριμνά ώστε το 
πλοίο να μην αποπλεύσει μέχρις ότου τα απόβλητα που 
παράγονται στο πλοίο και τα κατάλοιπα φορτίου παραδο¬ 
θούν σε εγκαταστάσεις παραλαβής σύμφωνα με τα άρ¬ 
θρα 7 και 10 αντίστοιχα, 

(δ) όταν υπάρχουν σαφείς αποδείξεις ότι ένα πλοίο απέ¬ 
πλευσε χωρίς να έχουν τηρηθεί οι διατάξεις του άρθρου 
7 ή του άρθρου 10, ενημερώνεται σχετικά η αρμόδια αρ¬ 
χή του επόμενου λιμένα κατάπλου και, με την επιφύλαξη 
της επιβολής των κυρώσεων που προβλέπονται, δεν επι¬ 
τρέπεται ο απόπλους του πλοίου αυτού από τον λιμένα 
κατάπλου, μέχρις ότου διενεργηθεί λεπτομερέστερη 
αξιολόγηση της συμμόρφωσης του πλοίου προς την από¬ 
φαση αυτή (οδηγία 2000/59/ΕΚ), όπως η ακρίβεια των 
στοιχείων που παρέχονται σύμφωνα με το άρθρο 6. 

3. Οι Λιμενικές Αρχές στην περιοχή δικαιοδοσίας των 
οποίων καταπλέουν αλιευτικά σκάφη και σκάφη αναψυ¬ 
χής με άδεια μεταφοράς 12 επιβατώντο πολύ, λαμβάνουν 
μέτρα, στο βαθμό που απαιτείται, για να διασφαλιστεί όσο 
είναι δυνατόν η συμμόρφωση των σκαφών αυτών προςτις 
σχετικές απαιτήσεις της απόφασης αυτής. 

Άρθρο 12 
Συνοδευτικά μέτρα 

1. Οι φορείς διαχείρισης λιμένων: 

(α) λαμβάνουν όλα τα αναγκαία μέτρα ώστε να εξασφα¬ 
λίσουν ότι οι πλοίαρχοι, το προσωπικό των λιμενικών 
εγκαταστάσεων παραλαβής και τα λοιπά ενδιαφερόμενο 
πρόσωπα ενημερώνονται δεόντως για τις υποχρεώσεις 
τους που απορρέουν από τις διατάξεις της παρούσας και 
ότι εκπληρώνουν τις υποχρεώσεις αυτές, 

(β) λαμβάνουν μέτρα ώστε κατά τη συνεργασία των με 
εμπορικούς οργανισμούς, να διασφαλίζεται η αποτελε¬ 
σματική εφαρμογή των διατάξεων της παρούσας Κ.Υ.Α, 

(γ) διασφαλίζουν τη δέουσα εξέταση των στοιχείωνπου 
κοινοποιούν οι πλοίαρχοι σύμφωνα με το άρθρο 6, 

(δ) μεριμνούν ώστε οι διατυπώσεις για τη χρήση των λι¬ 
μενικών εγκαταστάσεων παραλαβής να είναι απλές και να 
διεκπεραιώνονται με ταχύτητα προκειμένου να δοθεί κί¬ 
νητρο στους πλοιάρχους να χρησιμοποιούν αυτές τις λι¬ 
μενικές εγκαταστάσεις και να αποφεύγονται αδικαιολό¬ 
γητες καθυστερήσεις των πλοίων, 

(ε) μεριμνούν ώστε να διαβιβάζεται στην Γ ενική Γ ραμ- 
ματεία Λιμένων και Λιμενικής Πολιτικής του Υπουργείου 
Εμπορικής Ναυτιλίας αντίγραφο των καταγγελιών για 
ανεπάρκεια των λιμενικών εγκαταστάσεων παραλαβής, 
οι οποίες αναφέρονται στο άρθρο 4 παράγραφος 3, 

(στ) μεριμνούν ώστε η επεξεργασία, ανάκτηση και τελι¬ 
κή διάθεση των αποβλήτων που παράγονται στα πλοία 
και των καταλοίπων φορτίου να διεξάγονται σύμφωνα με 
τον Νόμο 2939/01 (ΑΊ 79) «Συσκευασίες και εναλλακτική 
διαχείριση των συσκευασιών και άλλων προϊόντων - 
Ίδρυση Εθνικού Οργανισμού Εναλλακτικής Διαχείρισης 
Συσκευασιών και άλλων Προϊόντων και άλλες διατάξεις» 
την ΚΥΑ 69728/824/1996 (Β' 358) «Μέτρα και όροι για τη 
διαχείριση των στερεών αποβλήτων» (οδηγία 
75/442/ΕΟΚ) και με τη λοιπή σχετική κοινοτική νομοθε¬ 
σία, και ειδικότερα σύμφωνα με την ΚΥΑ 98012/2001/ 
1996 (Β' 40) «Καθορισμός μέτρων και όρων για τη διαχεί¬ 
ριση των χρησιμοποιημένων ορυκτελαίων» (οδηγία του 
Συμβουλίου 75/439/ΕΟΚτης 16ης Ιουνίου 1975 περί δια- 
θέσεως των χρησιμοποιημένων ορυκτελαίων) 2 και την 
ΚΥΑ 19396/1546/1997 (Β' 604) «Μέτρα και όροι για τη δια¬ 
χείριση των επικινδύνων αποβλήτων» (οδηγία του Συμ¬ 
βουλίου 91/689/ΕΟΚ της 21ης Δεκεμβρίου 1991για τα 
επικίνδυνα απόβλητα) 3 , και σύμφωνα με τις οδηγίες της 
αρμόδιας Περιφέρειας, 

(ζ) είναι υπόχρεοι στην καταβολή αποζημίωσης λόγω 
αδικαιολόγητης καθυστέρησης στην παράδοση ή την πα¬ 
ραλαβή αποβλήτων που παράγονται στα πλοία ή κατα¬ 
λοίπων φορτίου. 

2. Η παράδοση αποβλήτων που παράγονται στα πλοία 
και καταλοίπων φορτίου θεωρείται ως θέση σε ελεύθερη 
κυκλοφορία κατά την έννοια του άρθρου 79 του κανονι¬ 
σμού του Συμβουλίου (ΕΟΚ) αριθ. 2913/92 της 12ης 
Οκτωβρίου 1992 περί θεσπίσεως κοινοτικού τελωνειακού 
κώδικα. 4 Οι τελωνειακός αρχές δεν απαιτούν την κατάθε¬ 
ση συνοπτικής διασάφησης σύμφωνα με το άρθρο 45 του 
Κοινοτικού Τελωνειακού Κώδικα. 

Άρθρο 13 

Παραλαβή πετρελαιοειδών αποβλήτων που παράγονται 
στα πλοία και πετρελαιοειδών καταλοίπων φορτίου από 
δεξαμενόπλοια (σλέπια) και βυτιοφόρα οχήματα 

Η παραλαβή πετρελαιοειδών αποβλήτων που παράγο- 
νται στα πλοία και πετρελαιοειδών καταλοίπων φορτίου 
από δεξαμενόπλοια (σλέπια), βυτιοφόρα οχήματα και 

2 ΕΕ 1194 της 25.7.1975, σ. 23. Οδηγία που τροποποιήθηκε τε¬ 
λευταία απάτην οδηγία 91/962/ΕΟΚ (ΕΕ 1337της 31.12.1991, 
σ. 48) 

3 ΕΕ 1377της31.12.1991, σ. 20. Οδηγία που τροποποιήθηκε τε¬ 
λευταία από την οδηγία 94/31/ΕΟΚ (ΕΕ Ε 168 της 2.7.1994, σ. 
28) 

4 ΕΕ 1302 της 19.10.1992, σ. 1. Οδηγία που τροποποιήθηκε τε¬ 
λευταία από τον κανονισμό (ΕΚ) αριθ. 955/99 (ΕΕ ί 119 της 
7.5.1999,0.1) 


πλωτές ευκολίες υποδοχής, θα γίνεται σύμφωνα με τις 
προϋποθέσεις και τα μέτρα ασφαλείας των Κανονισμών 
Λιμένων που ισχύουν. 

Άρθρο 14 

Παραλαβή απορριμμάτων και λυμάτων πλοίων από άλλα 
πλοία 

1. Οι όροι και προϋποθέσεις αναγνώρισης πλοίων και 
φορτηγίδων ή πλωτών γενικά ναυπηγημάτων που χρησι¬ 
μοποιούνται ως ευκολίες υποδοχής στερεών απορριμμά¬ 
των πλοίων καθορίζονται στην Υ.Α. 181051/1090/82 (Β' 
266). 

2. Οι όροι και προϋποθέσεις χορήγησης άδειας σε 
πλοία και πλωτά ναυπηγήματα που χρησιμοποιούνται ως 
ευκολίες υποδοχής λυμάτων πλοίων καθορίζονται στην 
Υ.Α. 3221.2/2/89 (Β'435). 

Άρθρο 15 

Παραλαβή χημικών καταλοίπων φορτίου πλοίων 

Για την παραλαβή χημικών καταλοίπων φορτίου πλοίων 
ισχύουν οι διατάξεις της Υ.Α. 3131.1/01/99 (Β' 12). Γιατην 
μεταφορά αυτών με πλοία ισχύουν οι διατάξεις του Π.Δ. 
146/98 (Α' 109) και του Π.Δ. 405/96(Α'272). 

Άρθρο 16 

Παραλαβή πετρελαιοειδών αποβλήτων που παράγονται 
στα πλοία και πετρελαιοειδών καταλοίπων φορτίου από 
τα διϋλιστήρια 

1. Τα διϋλιστήρια της χώρας, υποχρεούνται να παρα- 
λαμβάνουν τα πετρελαιοειδή απόβλητα που παράγονται 
στα πλοία και πετρελαιοειδή κατάλοιπα φορτίου για τα 
πλοία που εκτελούν εμπορικές πράξεις και καταπλέουν 
σε εγκαταστάσεις αυτών. 

2. Σε όλες τις άλλες περιπτώσεις που δεν εμπίπτουν 
στην παράγραφο 1, τα διυλιστήρια της χώρας, εφόσον αι- 
τείται, δύνανται να παραλαμβάνουν τα πετρελαιοειδή 
απόβλητα που παράγονται στα πλοία και πετρελαιοειδή 
κατάλοιπα φορτίου από μονάδες παραλαβής (δεξαμενό¬ 
πλοια (σλέπια) και βυτιοφόρα οχήματα) εφόσον αυτές 
παρέλαβαν τα εν λόγω πετρελαιοειδή απόβλητα στην ελ¬ 
ληνική επικράτεια. 

Άρθρο 17 
Ειδικές διατάξεις 

1. Πετρελαιοειδή κατάλοιπα ή μίγματα παράγωγα επιχει¬ 
ρήσεων απορρύπανσης, παραλαμβάνονται κατά προτεραι¬ 
ότητα από την πλησιέστερη στην περιοχή του συμβάντος λι¬ 
μενική εγκατάσταση παραλαβής και εφόσον υπάρχει αδυ¬ 
ναμία, παραλαμβάνονται από άλλη κατάλληλη εγκατάσταση 
που καθορίζεται από την αρμόδια Λιμενική Αρχή ή τον αρ¬ 
μόδιο Συντονιστή επιχειρήσεων απορρύπανσης. 

2. Πετρελαιοειδή (κατάλοιπα ή μίγματα ή καύσιμα ή 
φορτίο) εγκαταλελειμμένων, παροπλισμένων, υπό νομικό 
περιορισμό πλοίων τα οποία λόγω της κατάστασής των 
ρυπαίνουν ή διαπιστώνεται πρόδηλος και επικείμενος κίν¬ 
δυνος πρόκλησης ρύπανσης, απομακρύνονται με εντολή 
της αρμοδίας Λιμενικής Αρχής με τον πλέον πρόσφορο 
τρόπο και διατίθενται στην πλησιέστερη λιμενική εγκατά¬ 
σταση παραλαβής και εφόσον υπάρχει αδυναμία, παρα- 

λαμβάνονται από άλλη κατάλληλη εγκατάσταση που κα¬ 
θορίζεται από την ως άνω Λιμενική Αρχή. 

Άρθρο 18 

Κυρώσεις 

1. Οι παραβάτες των διατάξεων της απόφασης αυτής τι¬ 
μωρούνται από τις Λιμενικές Αρχές σύμφωνα με το άρθρο 
13 του Ν. 743/77 (Α' 319) όπως κωδικοποιήθηκε με το Π.Δ. 
55/98 (Α' 58) και ισχύει κάθε φορά. Ομοίως εφαρμόζονται τα 
άρθρα 14 και 18 του παραπάνω Νόμου για την επιβολή διοι¬ 
κητικών κυρώσεων, άσκηση ενδίκων μέσων και θεμάτων εί¬ 
σπραξης και διάθεσης εσόδων από ταπρόστιμα αντίστοιχα. 

2. Οι παραπάνω κυρώσεις επιβάλλονται ανεξάρτητα 
από τις κυρώσεις που προβλέπονται σε άλλες διατάξεις 
της κείμενης νομοθεσίας και ειδικότερα στις κοινές 
υπουργικές αποφάσεις που αναφέρονται στο άρθρο 12 
(παράγραφος 1 εδάφιο στ) της παρούσας απόφασης. 

Άρθρο 19 
Υλοποίηση 

Η υλοποίηση των διατάξεων της απόφασης αυτής πρέ¬ 
πει να γίνει το αργότερο μέχρι 28.12.2002 εκτός εάν προ- 
βλέπεται διαφορετικά στα επί μέρους άρθρα. 

Για τα λύματα, που αναφέρονται στο εδάφιο (γ) του άρ¬ 
θρου 2, η θέση σε εφαρμογή της παρούσας απόφασης εί¬ 
ναι 12 μήνες από την ημερομηνία που θα τεθεί διεθνώς σε 
ισχύ το Παράρτημα IV της Δ.Σ ΜΑΠΡΟΙ. 73/78, τηρουμέ- 
νης της περιεχομένης στην εν λόγω Δ.Σ. διάκρισης μετα¬ 
ξύ νέων και υπαρχόντων πλοίων. 


ΠΑΡΑΡΤΗΜΑ I 

ΑΠΑΙΤΗΣΕΙΣ ΓΙΑ ΣΧΕΔΙΑ ΠΑΡΑΛΑΒΗΣ ΚΑΙ ΔΙΑΧΕΙΡΙΣΗΣ 
ΑΠΟΒΛΗΤΩΝ ΣΕ ΛΙΜΕΝΕΣ 
(σύμφωνα με το άρθρο 5) 

Τα σχέδια καλύπτουν όλους τους τύπους αποβλήτων 
που παράγονται στα πλοία και καταλοίπων φορτίου που 
προέρχονται από πλοία που συνήθως καταπλέουν στο λι¬ 
μένα και καταρτίζονται σύμφωνα με το μέγεθος του λιμέ¬ 
να και τους τύπους των πλοίων που καταπλέουν σε αυτόν. 
Τα σχέδια πραγματεύονται τα εξής στοιχεία : 

- εκτίμηση της ανάγκης λιμενικών εγκαταστάσεων παρα¬ 
λαβής, με βάση τις ανάγκες των πλοίων που συνήθως κα¬ 
ταπλέουν στο λιμένα, 

- περιγραφή του τύπου και της χωρητικότητας των λιμενι¬ 
κών εγκαταστάσεων παραλαβής, 

- αναλυτική περιγραφή των διαδικασιών παραλαβής, συλ¬ 
λογής, (ενδιάμεσης αποθήκευσης, διαχωρισμού/ επε¬ 
ξεργασίας και τελικής νόμιμης διάθεσης των αποβλήτων 
που παράγονται στα πλοία και καταλοίπων φορτίου), 

- περιγραφή του συστήματος χρέωσης τελών, 

- διαδικασίες για την γνωστοποίηση καταγγελλόμενων 
ανεπαρκειών στις λιμενικές εγκαταστάσεις υποδοχής, 


- διαδικασίες για διαρκείς διαβουλεύσεις με τους χρή¬ 
στες του λιμένα, τους αναδόχους στον τομέα των απο¬ 
βλήτων, τους φορείς εκμετάλλευσης σταθμών μετα- 
φόρτωσης και τα λοιπά ενδιαφερόμενο μέρη, και 

- τύπος και ποσότητες των αποβλήτων που παράγονται 
στα πλοία και καταλοίπων φορτίου που αποτελούν αντι¬ 
κείμενο της παραλαβής και διακίνησης. 

Επιπλέον, τα σχέδια θα πρέπει να περιλαμβάνουν : 

- σύνοψη της σχετικής νομοθεσίας και τυπικών διαδικα¬ 
σιών παράδοσης, 

- στοιχεία του προσώπου ή των προσώπων που είναι 
υπεύθυνα για την υλοποίηση του σχεδίου, 

- περιγραφή τυχόν εξοπλισμού και διαδικασιών προεπε- 
ξεργασίας στο λιμένα, 

- περιγραφή των μεθόδων καταγραφής της πραγματι¬ 
κής χρήσης των λιμενικών εγκαταστάσεων παραλα¬ 
βής. 

- περιγραφή των μεθόδων καταγραφής των παραλαμβα- 
νόμενων ποσοτήτων αποβλήτων που παράγονται στα 
πλοία και καταλοίπων φορτίου, και 

- περιγραφή του τρόπου με τον οποίο διατίθενται τα από¬ 
βλητα που παράγονται στα πλοία και τα κατάλοιπα φορ¬ 
τίου. 

Οι διαδικασίες παραλαβής, συλλογής, αποθήκευσης, 
επεξεργασίας και διάθεσης θα πρέπει να συμμορφού- 
νται, από κάθε άποψη, προς ένα σύστημα περιβαλλοντι¬ 
κής διαχείρισης κατάλληλο για τη σταδιακή μείωση των 
επιπτώσεων των εν λόγω δραστηριοτήτων στο περιβάλ¬ 
λον. Η συμμόρφωση αυτή τεκμαίρεται εάν οι διαδικασίες 
είναι σύμφωνες με τον κανονισμό (ΕΟΚ) του Συμβουλίου 
αριθ. 1836/93 της 29ης Ιουνίου 1993 για την εκούσια συμ¬ 
μετοχή των επιχειρήσεων του βιομηχανικού τομέα σε κοι¬ 
νοτικό σύστημα οικολογικής διαχείρισης και οικολογικού 
ελέγχου. 5 Σε κάθε περίπτωση θα διασφαλίζεται η ορθή 
λειτουργία των εγκαταστάσεων και θα τηρείται η ισχύου- 
σα νομοθεσία. 

Πληροφορίες που διατίθενται σε όλους τους χρήστες 
του λιμένα: 

-σύντομη αναφορά στη θεμελιώδη σημασία της ορθής 
παράδοσης των αποβλήτων που παράγονται στα πλοία 
και καταλοίπων φορτίου, 

- θέση των λιμενικών εγκαταστάσεων παραλαβής για κά¬ 
θε θέση πρόσδεσης, με διάγραμμα/χάρτη, 

- κατάλογος των αποβλήτων που παράγονται στα πλοία 
και καταλοίπων φορτίου τα οποία συνήθως παραλαμβά- 
νονται στο λιμένα, 

- κατάλογος με αριθμούς μέσων επικοινωνίας (τηλεφώ¬ 
νων σταθερών, κινητών, τηλεομοιοτυπιών, τηλετύπων, 
διευθύνσεων κλπ), των φορέων εκμετάλλευσης και των 
παρεχομένων υπηρεσιών, 

- περιγραφή των διαδικασιών παράδοσης, 

- περιγραφή του συστήματος χρέωσης τελών, και 

- διαδικασίες για την αναφορά των ανεπαρκειών στις λι¬ 
μενικές εγκαταστάσεις παραλαβής. 


ΕΕ 1168 της 10.7.1993, σ. 1 

ΠΑΡΑΡΤΗΜΑ II 


ΠΛΗΡΟΦΟΡΙΕΣ ΠΡΟΣ ΚΟΙΝΟΠΟΙΗΣΗ 

ΠΡΙΝ ΑΠΟ ΤΗΝ ΕΙΣΟΔΟ ΣΤΟΝ ΛΙΜΕΝΑ. 

(αναγράφεται ο λιμένας προορισμού και κοινοποιείται σύμφωνα με το άρθρο 6 της 
παρούσας ΚΎ.Α) 

1. Ονομασία, κωδικός κλήσης και, κατά περίπτωση, αριθμός αναγνώρισης ΔΝΟ του 
πλοίου : 

2. Κράτος σημαίας : 

3. Προβλεπόμενη ώρα κατάπλου (ΠΩΚ): 

4. Προβλεπόμενη ώρα απόπλου (ΠΩΑ): 

5. Προηγούμενος λιμένας κατάπλου : 

6. Επόμενος λιμένας κατάπλου : 

7. Τελευταίος λιμένας παράδοσης των αποβλήτων που παράγονται στο πλοίο και 
ημερομηνία κατά την οποία πραγματοποιήθηκε η παράδοση αυτή: 

8. Παραδίδετε 


όλα □ 


μερικά Π 


καθόλου Π* 


από τα απόβλητό σας στις λιμενικές εγκαταστάσεις παραλαβής ; 

9. Τύπος και ποσότητα αποβλήτων και καταλοίπων προς παράδοση ή/και προς παραμονή επί του πλοίου, 
και εκατοστιαίο ποσοστό της μεγίστης ικανότητας αποθήκευσης: 

Αν παραδίδετε όλα τα απόβλητα, συμπληρώστε κατάλληλα την δεύτερη στήλη. 

Αν παραδίδετε μερικά ή καθόλου απόβλητα, συμπληρώστε όλες τις στήλες. 


ΤΥΠΟΣ 

ΑΠΟΒΛΗΤΑ 

ΠΡΟΣ 

ΠΑΡΑΔΟΣΗ 

ηι 

ΜΕΓΙΣΤΗ 

ΙΚΑΝΟΤΗΤΑ 

ΑΠΟΘΗΚΕΥΣΗΣ 

ΑΠΟΒΛΗΤΩΝ 

τη 3 

ΠΟΣΟΤΗΤΑ 

ΑΠΟΒΛΗΤΩΝ 

ΠΟΥ 

ΠΑΡΑΜΕΝΟΥΝ 

ΕΠΙ ΤΟΥ ΠΛΟΙΟΥ 

τη 3 

ΛΙΜΕΝΑΣ 

ΠΟΥ ΘΑ 

ΠΑΡΑΔΟΘΟΥΝ 

ΤΑ ΥΠΟΛΟΙΠΑ 

ΑΠΟΒΛΗΤΑ 

ΕΚΤΙΜΩΜΕΝΗ 

ΠΟΣΟΤΗΤΑ 

ΑΠΟΒΛΗΤΩΝ ΠΟΥ 

ΘΑ ΠΑΡΑΧΘΟΥΝ 

ΜΕΤΑΞΥ 

ΚΟΙΝΟΠΟΙΗΣΗΣ 

ΚΑΙ ΕΠΟΜΕΝΟΥ 

ΛΙΜΕΝΑ 

ΚΑΤΑΠΛΟΥ 

ΠΊ 3 

1. Πετρελαιοειδή απόβλητα 

Κατάλοιπα 

πετρελαίου 

(εΐυάρβ) 













Σημειώστε το αντίστοιχο τετραγωνίδιο 

2. Απορρίμματα 


Από τρόφιμα 






Πλαστικά 






Λοιπά 






3. 

Απόβλητα 

σχετιζόμενα 

με το 

φορτίο * 

(να προσδιο¬ 
ριστούν) 



_ 



4 . 

Κατάλοιπα 

φορτίου * 

(να προσδιο¬ 
ριστούν) 


_ 


. 



* Οι ποσότητες επιτρέπεται να είναι κατ' εκτίμηση 

Σημειώσεις: 

1. Οι ανωτέρω πληροφορίες μπορεί να χρησιμοποιη¬ 
θούν για τους Ελέγχους Αρχής Λιμένος (ΡοιΊ δίαΐθ Οοη- 
ΙγοΙ) και άλλους σκοπούς επιθεώρησης. 

2. Στο άρθρο 6 της παρούσας Κ.Υ.Α καθορίζονται οι φο¬ 
ρείς στους οποίους κοινοποιείται το παρόν έγγραφο. 

3. Το παρόν έγγραφο συμπληρώνεται υποχρεωτικά 
εκτός αν το πλοίο καλύπτεται από εξαίρεση σύμφωνα με 
το άρθρο 9 της παρούσας Κ.Υ.Α. 

Βεβαιώνω ότι 

• οι ως άνω λεπτομέρειες είναι ακριβείς και ορθές 

• επί του πλοίου υφίσταται επαρκής ικανότητα αποθή¬ 
κευσης όλων των αποβλήτων που θα παραχθούν μεταξύ 
της κοινοποίησης και του επόμενου λιμένα στον οποίο θα 
παραδοθούν. 

Ημερομηνία. 

Ώρα. 

Υπογραφή. 


Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως και εφαρ¬ 
μόζεται σύμφωνα με τις προθεσμίες που αναφέρονται σ’ 
αυτήν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαΐου 2002 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΑΠΟΣΤΟΛΟΣ ΦΩΤΙΑΔΗΣ ΛΑΜΠΡΟΣ ΠΑΠΑΔΗΜΑΣ 

ΑΝΑΠΤΥΞΗΣ ΥΦΥΠ. ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Α. ΤΣΟΧΑΤΖΟΠΟΥΛΟΣ ΡΟΔΟΥΛΑ ΖΗΣΗ 

ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΑΝΩΜΕΡΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









